Alþingi úrskurðar endanlega um lögmæti kjörbréfa þingmanna og að kosningar teljist gildar, segir lektor við lagadeild Háskóla Íslands. Stjórnarskráin færir Alþingi endanlegt úrskurðarvald og því er ekki hægt að skjóta niðurstöðu þingsins til dómstóla.
Hver er það sem sker úr um lögmæti kosninganna. Það er einfalt að svara því það er Alþingi, hið nýstofnaða Alþingi þegar það kemur saman.
Segir Kári Hólmar Ragnarsson lektor við Lagadeild Háskóla Íslands. Það er hlutverk Landskjörstjórnar að gefa út kjörbréf til nýrra þingmanna. Sérstök kjörbréfanefnd fer yfir vafaatriði kosninganna.
Til dæmis ágreiningsatkvæði sem kölluð eru sem eru ennþá óafgreidd að einhverju leyti og ýmsar kærur ef þær hafa borist. Kjörbréfanefnd fer yfir þetta allt saman og gerir tillögur til um hvernig eigi að fara með þetta. Alþingi úrskurðar endanlega um lögmæti kjörbréfanna og að kosningarnar hafi verið gildar.
Málsmeðferðin er skýr. Það sem er hugsanlega óskýrt og getur verið flókið í þessu dæmi er hvernig ætti að leysa úr þessum málum.
Er hægt að skjóta niðurstöðu Alþingis til dómstóla? Það hefur verið talið að svo sé ekki að
stjórnarskráin færi Alþingi þetta endanlega úrskurðarvald um þetta mál.